Diari Oficial de la Generalitat Valenciana


Sumari del DOGV 3238, del 08-05-1998 (1998/3423)

Ordre de 22 d'abril de 1998, de la Conselleria de Cultura, Educació i Ciència, per la qual es convoquen ajudes per a finançar activitats de les federacions i associacions d'alumnes de centres i programes municipals d'Educació Permanent d'Adults (EPA) de la Comunitat Valenciana, sostinguts amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3423


Data del document
:   22-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 d'abril de 1998, de la Conselleria de Cultura, Educació i Ciència, per la qual es convoquen ajudes per a finançar activitats de les federacions i associacions d'alumnes de centres i programes municipals d'Educació Permanent d'Adults (EPA) de la Comunitat Valenciana, sostinguts amb fons públics. [1998/Q3423]
  
L'article 23 de la Llei 1/1995, de 20 de gener, de la Generalitat Valenciana (DOGV 31.01.95), de Formació de les Persones Adultes, regula la participació de les persones adultes i estableix en l'apartat 4 que es potenciarà el finançament de les federacions i associacions de participants i s'establiran els mecanismes adequats que n'afavorisquen les actuacions i funcionament.
  
El caràcter limitat dels recursos disponibles per a les presents ajudes, la necessitat de procurar l'eficàcia en la despesa i l'enfortiment del moviment associatiu de l'alumnat dels centres i programes municipals d'Educació Permanent d'Alumnes, aconsellen concedir subvencions a les federacions d'àmbit provincial o superior, que agrupen un nombre significatiu d'associacions, tot això sense perjudici que les mesures redunden en els projectes d'activitats d'associacions d'alumnes coordinades per les seues federacions, a fi que la participació d'aquestes entitats en els centres educatius de formació de persones adultes, sostinguts amb fons públics, de la Comunitat Valenciana fomente i consolide el moviment associatiu entre l'alumnat.
  
Les ajudes tenen com a finalitat ajudar a sufragar les despeses de les federacions i associacions d'alumnes dels centres de formació de persones adultes, sostinguts amb fons públics, que es produïsquen per la realització d'activitats encaminades a fomentar la participació i el moviment associatiu de l'alumnat.
  
A tal fi, i fent ús de les facultats que em confereixen l'article 35 de la Llei 5/1983, de 30 de desembre, de Govern Valencià, i la disposició final primera de la Llei 1/1995, de 20 de gener, de la Generalitat Valenciana, de Formació de les Persones Adultes,
  
ORDENE
  
Primer
  
1. Es convoquen ajudes per a subvencionar el funcionament i les activitats pròpies de:
  
1.1 Les federacions d'associacions d'alumnes de centres i programes municipals d'Educació Permanent d'Adults (EPA), sostinguts amb fons públics, d'àmbit territorial provincial o superior que tenen la seu a la Comunitat Valenciana.
  
1.2 Les associacions d'alumnes constituïdes en centres i programes municipals d'EPA, sostinguts amb fons públics, de la Comunitat Valenciana.
  
2. Les ajudes es destinaran a subvencionar les despeses ocasionades pel funcionament i per les activitats dutes a terme durant l'any 1998, per les federacions i associacions d'alumnes a què fa referència aquesta ordre.
  
Segon
  
L'import global màxim destinat a les ajudes a què fa referència la disposició primera d'aquesta ordre és de cinc milions de pessetes (5.000.000 PTA).
  
Aquesta quantitat es pagarà amb càrrec a la línia de subvenció 403/000/98 de l'aplicació pressupostària 36.22.728.07 de l'exercici econòmic de 1998, i es distribuirà de la manera següent:
  
a) Entre les federacions a què fa referència aquesta ordre, dos milions de pessetes (2.000.000 PTA).
  
b) Entre les associacions d'alumnes d'EPA assenyalades en l'apartat 1.2, tres milions de pessetes (3.000.000 PTA), distribuïdes en 30 ajudes de cent mil pessetes (100.000 PTA).
  
Tercer
  
S'aproven les bases (annex I) per què es regeix aquesta convocatòria i els models d'instància i de rebut per col·laboracions ocasionals (annexos II i III, respectivament).
  
DISPOSICIONS FINALS
  
Primera
  
Es delega en el sotssecretari de la Conselleria de Cultura, Educació i Ciència la competència per a resoldre aquesta convocatòria d'ajudes.
  
Segona
  
Contra aquesta ordre que posa fi a la via administrativa, s'hi podrà interposar, després de la comunicació prèvia a la Conselleria de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en el Diari Oficial de la Generalitat Valenciana, de conformitat amb el que disposen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.
  
Tercera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 22 d'abril de 1998
  
El conseller de Cultura, Educació i Ciència,
  
FRANCISCO CAMPS ORTIZ
  
ANNEX I
  
Bases de la convocatòria d'ajudes
  
1. Objecte de les ajudes
  
L'objecte de les ajudes és coadjuvar al foment d'activitats per part de les federacions i associacions d'alumnes d'EPA, establides en l'article 23 de la Llei 1/1995, de 20 de gener, de la Generalitat Valenciana, de Formació de les Persones Adultes, per la qual es regulen aquestes entitats.
  
Queden compreses les activitats efectuades durant l'any 1998, encara que s'hagen dut a terme anteriorment a la publicació en el Diari Oficial de la Generalitat Valenciana d'aquesta convocatòria, fins al termini concedit per a la justificació de les despeses de les activitats previstes en els projectes corresponents.
  
2. Sol·licitants.
  
2.1 Podran demanar aquestes ajudes les federacions i les associacions d'alumnes de centres i de programes municipals d'EPA, a què fa referència l'apartat primer d'aquesta ordre, que complisquen els requisits següents:
  
2.1.1 Tenir establida la seu i l'àmbit d'activitat a la Comunitat Valenciana.
  
2.1.2 Estar legalment constituïdes i inscrites al Registre d'Associacions.
  
2.1.3 En el cas de les federacions, estar integrades únicament per associacions d'alumnes legalment constituïdes en centres o programes municipals d'EPA, sostinguts amb fons públics, de la Comunitat Valenciana.
  
2.1.4 Dur a terme les activitats per a les quals se demana l'ajuda.
  
3. Sol·licituds i documentació
  
3.1 Les sol·licituds es dirigiran a la Conselleria de Cultura, Educació i Ciència i es podran presentar al Registre General d'aquesta Conselleria, al Registre de les direccions territorials de Cultura i Educació o als llocs establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les sol·licituds, ajustades al model oficial que figura en l'annex II d'aquesta ordre, s'hi adjuntarà la documentació següent:
  
3.1.1 Projecte d'activitats per al qual se demana l'ajuda i el pressupost de finançament. Els diferents projectes d'activitats s'ajustaran al que indica l'apartat 4 de les bases.
  
3.1.2 Fotocòpia dels estatuts i dels documents que acrediten la legal constitució i inscripció de la federació o associació d'alumnes d'EPA.
  
3.1.3 Fotocòpia del codi d'identificació fiscal de l'entitat que la demana.
  
3.1.4 Certificat actualitzat del Registre d'Associacions en què consten les federacions i les associacions d'alumnes d'EPA que les integren, emés com a màxim dins del termini de presentació d'instàncies.
  
3.1.5 Certificat del director o directora del centre d'EPA acreditatiu del nombre de professors i d'alumnes matriculats en el curs 1997/1998.
  
3.1.6 Certificat de l'acord que acredita la representació de la persona firmant de la instància.
  
3.2 Els que en la convocatòria de 1997 hagen presentat correctament els documents establits en els apartats 3.1.2 i 3.1.3, sense que hi haja hagut variació, estaran exempts d'aportar els documents esmentats, sense perjudici d'aportar-los a requeriment de l'administració.
  
3.3 Quan les sol·licituds de les entitats no complisquen els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no porten la documentació que siga exigible d'acord amb aquestes bases, segons estableix l'article 71 de la llei esmentada es requerirà l'interessat perquè, en el termini de 10 dies, esmene la falta o aporte els documents preceptius, amb la indicació que, si no ho fa, es considerarà que en desisteix de la petició i que l'expedient s'arxivarà sense més tràmit.
  
3.4 El termini per a la presentació de sol·licituds serà d'un mes des de la data d'entrada en vigor d'aquesta ordre.
  
D'acord amb el que es disposa la Instrucció 6/96-SG, de 10 de setembre de 1996, de la Secretaria General de la Conselleria de Cultura, Educació i Ciència, si el termini acaba en dia inhàbil o en dissabte, s'entendrà prorrogat fins al primer dia hàbil següent.
  
4. Criteris per a la concessió d'ajudes.
  
4.1 Despeses produïdes pel funcionament i les activitats de les federacions.
  
Les ajudes es concediran a les federacions en funció del nombre d'associacions d'alumnes de centres i programes municipals d'EPA que les integren, segons el certificat actualitzat del Registre d'Associacions a què fa referència la base 3.1.4 d'aquesta ordre.
  
4.2 Despeses produïdes pel funcionament i les activitats de les associacions d'alumnes d'EPA a què fa referència aquesta convocatòria.
  
Per a la concessió de les ajudes es valoraran els criteris següents:
  
4.2.1 Nombre de professors i d'alumnes, durant el curs 1997-1998, que tinga el centre docent en què estiga constituïda l'associació d'alumnes. Aquest concepte es valorarà d'acord amb els criteris següents (fins a un màxim de 10 punts):
  
0.3.8.7 Un punt per cada professor o professora que treballa al centre.
  
5.7.7.6 Un punt per cada 50 alumnes matriculats al centre durant el curs 1997/1998, tant en ensenyaments reglats com no reglats.
  
4.2.2 A l'apartat anterior se sumarà la puntuació que corresponga en funció de la valoració atribuïda al projecte d'activitats presentat. La Comissió Avaluadora atorgarà als projectes fins a un màxim de 10 punts.
  
4.2.3 Segons els criteris anteriors, es formarà una llista ordenada de major a menor puntuació. Les 30 primeres de la llista resultaran adjudicatàries de l'ajuda. En el cas que no resulte adjudicada alguna de les ajudes, el seu import econòmic incrementarà la resta de les ajudes concedides.
  
4.3. No seran objecte d'ajuda les despeses sumptuàries.
  
5. Resolució.
  
Correspondrà al sotssecretari, per delegació del conseller de Cultura, Educació i Ciència, la resolució de aquesta convocatòria a proposta de la Comissió Avaluadora, integrada per:
  
- El cap del Servei de Relacions Institucionals i Participació Social, el qual actuarà de president.
  
- Un funcionari o funcionària adscrit a la Secretaria General, que farà de secretari o secretària.
  
- Un funcionari o funcionària adscrit a la Direcció General de Centres Docents.
  
- Un funcionari o funcionària adscrit a la Direcció General d'Ordenació i Innovació Educativa i Política Lingüística.
  
- Un o una representant per cada una de les federacions d'associacions d'alumnes d'EPA de la Comunitat Valenciana, a què fa referència l'apartat 1 de la disposició primera de l'ordre, com a observadors, el qual tindrà veu però sense vot.
  
La resolució provisional es notificarà a les entitats interessades per correu certificat, perquè en el termini de 10 dies hàbils des de la recepció de la notificació puguen formular reclamacions i presenten la documentació i els justificants que estimen pertinents.
  
Una vegada estudiades les reclamacions per la Comissió Avaluadora, aquesta elevarà una proposta de resolució al sotssecretari de la Conselleria de Cultura, Educació i Ciència, que dictarà resolució definitiva de concessió de les ajudes i en la qual s'estimaran o desestimaran les reclamacions presentades.
  
La resolució definitiva de concessió de les ajudes es dictarà dins dels tres mesos següents a l'acabament del termini de presentació d'instàncies. Si transcorregut el termini no s'ha dictat, s'entendran desestimades les instàncies, sense perjudici del que es dispose quan es dicte resolució expressa.
  
La resolució definitiva de concessió d'ajudes serà publicada en el Diari Oficial de la Generalitat Valenciana.
  
6. Adjudicació i pagament de les subvencions.
  
Les ajudes s'atorgaran en funció dels criteris de la base 4 i podran ser subvencionades la totalitat o una part de les despeses pressupostades, sense que en cap cas puga excedir la quantia del cost de l'activitat.
  
El pagament de les subvencions s'efectuarà després de l'adjudicació i una vegada les entitats beneficiàries hauran presentat els documents a què fa referència la base següent.
  
El termini de presentació dels justificants de despesa acabarà l'1 d'octubre de 1998.
  
Si dels justificants de despeses presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca la despesa justificada.
  
Si alguna associació d'alumnes beneficiària no justifica haver gastat cap quantitat de l'ajuda concedida, aquesta passarà automàticament a l'associació d'alumnes que haja obtingut major puntuació entre les no beneficiàries.
  
Si alguna federació d'alumnes beneficiària no justifica haver gastat cap quantitat de l'ajuda concedida, aquesta passarà automàticament a distribuir-se a parts iguals entre les federacions d'alumnes beneficiàries.
  
En el cas que no hi haja altres federacions, l'ajuda concedida passarà automàticament a distribuir-se a parts iguals entre les associacions d'alumnes beneficiàries.
  
7. Obligacions dels beneficiaris.
  
Els beneficiaris de les ajudes queden subjectes al compliment de les següents obligacions, dins del termini establit:
  
1. Presentar justificants que acrediten la realització de les despeses per a les quals es va concedir l'ajuda, conforme a la legislació vigent.
  
Les factures o justificants presentats hauran de ser originals o fotocòpia compulsada, hauran de ser emesos a nom de la federació o de l'associació d'alumnes d'EPA i no valdrà la justificació que s'efectue a través d'un document expedit a nom d'una altra entitat distinta.
  
Quan es tracte de justificar les col·laboracions ocasionals, s'aportaran els rebuts en què consten les dades del perceptor, el número d'identificació fiscal, el concepte pel qual es retribueix, així com les dades relatives a la federació o associació d'alumnes d'EPA beneficiària, segons el model de l'annex III.
  
Les despeses de restauració, allotjament i desplaçament presentades per les federacions i associacions d'alumnes d'EPA hauran de justificar-se documentalment a través de factura emesa a nom de l'entitat associativa.
  
S'exclouen les despeses que siguen objecte de subvenció per una altra via.
  
Així mateix, a cada una d'aquestes factures caldrà adjuntar el certificat de l'organització que descriga la despesa i acredite que aquesta s'ha efectuat per a la celebració d'activitats pròpies de l'entitat, i que indique les dates i les persones que realitzen la despesa en nom de l'organització.
  
Podrà adjuntar-se, a més a més, la documentació oficial que acredite el motiu de la realització de l'activitat (assistència a reunions convocades per l'administració, etcètera).
  
2. Presentar un informe memòria que reculla i avalue els resultats de les activitats dutes a terme.
  
3. Aportar, si escau, un certificat de la secretaria de la federació o associació d'alumnes d'EPA sol·licitant, on es facen constar els ingressos reals que han produït les activitats objecte de subvenció.
  
4. Les entitats beneficiàries hauran d'acreditar prèviament al cobrament de l'ajuda que es troben al corrent de les obligacions tributàries i davant la Seguretat Social, en la forma que determina l'Ordre de 30 de maig de 1996, de la Conselleria d'Economia i Hisenda. Queden exemptes d'aquesta acreditació les entitats que reben una ajuda inferior a tres-centes mil pessetes (300.000 PTA).
  
5. Tornar l'import total o parcial de l'ajuda rebuda si la despesa no s'ha produït, si es comprova una modificació substancial dels fins en funció dels quals es va concedir l'ajuda, o si per percepció d'altres subvencions o ingressos es cobreix l'import total de la despesa.
  
6. Sotmetre's a les actuacions de comprovació que efectuarà la Conselleria de Cultura, Educació i Ciència i a les de control financer que corresponen a la Intervenció General en relació a l'ajuda concedida.
  
7. Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualsevol administració o ens públic.
  
8. Efectes en cas d'incompliment.
  
En cas d'incompliment de qualsevol dels requisits estipulats en la convocatòria, caldrà ajustar-se al que disposa l'article 47.9 del Text Refós de la Llei d'Hisenda Pública de la Generalitat Valenciana.
  
ANNEX II
  
(Nom i cognoms) ..., en representació d ...,
  
que té la seu establida a ..., CP ..., carrer/plaça ...,
  
número ..., telèfon ..., CIF ...
  
Entitat bancària ..., clau ...
  
Adreça/sucursal ..., clau ...
  
Població ... Número de compte ...
  
EXPOSE:
  
1. Que l'entitat que represente compleix tots els requisits que estableix l'Ordre de 21 d'abril de 1998, de la Conselleria de Cultura, Educació i Ciència, per la qual es convoquen ajudes per a les federacions i associacions d'alumnes d'EPA.
  
2. Que adjunte a la instància la documentació que s'assenyala:
  
( ) Projecte d'activitats, en el qual s'indica el pressupost de finançament.
  
( ) Fotocòpia dels estatuts i documents que acrediten la legal constitució i inscripció de l'entitat sol·licitant.
  
( ) Fotocòpia del codi d'identificació fiscal.
  
( ) Certificat de l'acord que acredita la representació del firmant de la instància.
  
( ) Certificat del Registre d'Associacions on consten les associacions integrades en la federació que demana l'ajuda (sols federacions).
  
( ) Certificat del director o directora del centre d'EPA que acredite el nombre de professors i d'alumnes matriculats en el curs 1997-1998.
  
( ) No s'aporten els documents de la base 3.1.2 i/o 3.1.3 per haver-los aportat el 1997.
  
SOL·LICITE: participar en la convocatòria d'ajudes de aquesta ordre i la concessió d'una subvenció de ... pessetes.
  
..., ... de ... de 1998
  
Firma
  
Conselleria de Cultura, Educació i Ciència. Sotssecretaria
  
Av. Campanar, 32. 46086 València
  
ANNEX III
  
Rebut per col·laboracions ocasionals
  
(Nom i cognoms) ..., amb el NIF ... i domicili a ..., he rebut de la federació/associació d'alumnes d'EPA
  
..., l'import d ... pessetes, en concepte d'honoraris per ... (detalleu el concepte i indiqueu la data).
  
..., ... d ... de 1998